Íngrid Betancourt

Íngrid Betancourt Pulecio (s. 25. joulukuuta 1961 Bogotá, Kolumbia) on kolumbialais-ranskalainen poliitikko, jonka FARC kidnappasi 23. helmikuuta 2002. Hänet saatiin vapautettua neljäntoista muun panttivangin kanssa 2. heinäkuuta 2008. Betancourt'n tapaus herätti laajaa julkisuutta kansainvälisesti, hänen kaksoiskansalaisuutensa takia erityisesti Ranskassa. 

Betancourt syntyi Bogotássa entisen Miss Kolumbian ja poliitikon Yolanda Pulecion tyttärenä.

Betancourt tuli valituksi Kolumbian edustajainhuoneeseen vuonna 1994 sekä senaattiin 1998, ja hän oli presidenttiehdokkaana vuonna 2002. Hän edusti poliittisella urallaan vihreää Partido Verde Oxigeno -puoluetta.

Betancourt'lla on edellisestä avioliitostaan Fabrice Delloyen kanssa kaksi lasta (s. 1985 ja 1988). Erottuaan hän meni vuonna 1997 uusiin naimisiin Juan Carlos Lecompten kanssa.
Kaappauksen jälkeen eräs samaan aikaan vangittu kertoi, että Betancourt'lla oli kaappausaikanaan suhde samaan aikaan vankina olleen senaattori Luis Eladio Pérezin kanssa.Ingrid quiere divorciarse y el marido la acusa de infidelidad en la selva , Clarín 17.3.2009 

Betancourt'lle myönnettiin vuoden 2008 Asturian ruhtinaan palkinto.

Lähteet

 Aiheesta muualla 

Luokka:Kolumbialaiset poliitikot
Luokka:Ranskalaiset vihreät poliitikot
Luokka:Vuonna 1961 syntyneet
Luokka:Elävät henkilöt
Luokka:Ihmisryöstön uhrit